“ውል ሰጪም ተቀባይም እነማን እንደሆኑ አልታወቁም”፤ ትምህርት ቤቱም ከ14 ዓመታት በኋላም ሥራ አልተጀመረበትም፡፡
“ውል ሰጪም ተቀባይም እነማን እንደሆኑ አልታወቁም”፤ ትምህርት ቤቱም ከ14 ዓመታት በኋላም ሥራ አልተጀመረበትም፡፡ለ14 ዓመታት ወደ ሥራ ያልገባው ዋግ ስዩም አድማሱ ወሰን ሁለተኛ ደረጃ ትምህርት ቤት መፍትሔ እንዲሰጠው ነዋሪዎች ጠየቁ፡፡በአማራ ክልል ዋግ ኽምራ ብሔረሰብ አስተዳድር ሰቆጣ ከተማ የሚገኘው ዋግ ስዩም አድማሱ ወሰን ሁለተኛ ደረጃ ትምህርት ቤት ከተገነባ 14 ዓመታት አልፈዋል፡፡ ከጊዜ ወደ ጊዜ የተማሪዎች ቅበላ እየጨመረ በመምጣቱ ትምህርት ቤቱ ከ1997 ዓ.ም ጀምሮ ለጊዜያዊ መፍትሔነት ሁለት ባለ 10 ክፍል ቆርቆሮ ቤቶችን አስገንብቶ ነበር፡፡ ይህም በቂ ባለመሆኑ ደረጃውን የጠበቀ ትምህርት ቤት እንዲሠራ ኅብረተሰቡ በ1998 ዓ.ም ገንዘብ ማዋጣቱን የአማራ ብዙሃን መገናኛ ድርጅት መረጃ ደርሶታል፡፡